L 197/96 Jurnalul Oficial al Uniunii Europene 29.7.2009 UI (Acte adoptate în temeiul Tratatului UE) ACTE ADOPTATE ÎN TEMEIUL TITLULUI V DIN TRATATUL UE DECIZIA 2009/569/PESC A CONSILIULUI din 27 iulie 2009 privind sprijinul acordat activităților OIAC în cadrul punerii în aplicare a strategiei UE împotriva proliferării armelor de distrugere în masă CONSILIUL UNIUNII EUROPENE, având în vedere Tratatul privind Uniunea Europeană şi, în special, articolul 13 alineatul (3) și articolul 23 alineatul (1), întrucât: La 12 decembrie 2003, Consiliul European a adoptat strategia UE împotriva proliferării armelor de distrugere în masă (denumită în continuare „Strategia UE”), al cărei capitol III cuprinde o listă de măsuri de combatere a acestei proliferări. Strategia UE evidențiază rolul crucial al Convenției privind Armele Chimice (CAC) și al Organizației pentru Interzicerea Armelor Chimice (OIAC) în crearea unei lumi fără arme chimice. În cadrul acestei strategii a UE, UE s-a angajat să acţioneze în sensul aderării universale la principalele tratate şi acorduri referitoare la dezarmare și neproliferare, printre care se numără şi CAC. Obiectivele strategiei UE sunt complementare obiectivelor urmărite de OIAC, în contextul responsabilității sale de punere în aplicare a CAC. La 22 noiembrie 2004, Consiliul a adoptat Acţiunea comună 2004/797/PESC privind sprijinul acordat activi- tăților OIAC în cadrul punerii în aplicare a strategiei UE împotriva proliferării armelor de distrugere în masă (), urmată, la expirarea  sa, de Acţiunea comună 2005/913/PESC din 12 decembrie 2005 () şi de Acţiunea comună 2007/185/PESC din 19 martie 2007 (). Aceasta din urmă va expira la 31 iulie 2009. 349, 25.11.2004, p. 63. 331, 17.12.2005, p. 34. JOL () JOL JO L 85, 27.3.2007, p. 10. (4) Continuarea unei asemenea asistenţe intensive și specifice acordate de UE către OIAC este necesară în contextul punerii în aplicare în mod activ a capitolului III din strategia UE. Măsurile privind universalizarea CAC ar trebui să continue și să fie adaptate și îndreptate spre numărul în descreştere al statelor care nu sunt părţi la CAC. Aceste activități ar trebui suplimentate prin altele noi care să susțină proiecte specifice gestionate de către OIAC, care au drept obiectiv punerea deplină în aplicare a CAC și dezvoltarea cooperării internaționale în domeniul activităților chimice, DECIDE: Articolul 1 (1) În scopul aplicării imediate și concrete a anumitor elemente din strategia UE, Uniunea Europeană acordă sprijin activităților OIAC, în sensul următoarelor obiective: — consolidarea capacităților statelor părţi pentru îndeplinirea obligațiilor care le revin în temeiul convenției; şi — promovarea universalității prin încurajarea statelor care nu sunt părți să adere la convenție. (2) În acest context, proiectele OIAC, corespunzătoare măsurilor din strategia UE, sunt următoarele: Proiectul I: punerea în aplicare la nivel național, verificarea şi universalitatea Activități: — vizite bilaterale de asistență tehnică — formarea funcţionarilor vamali în ceea ce priveşte aspectele tehnice ale regimului de transfer al convenției — formarea escortelor naţionale